Aldegea (Súdwest-Fryslân)
Aldegea (Nederlânsk: Oudega) is in doarp mei likernôch 690 ynwenners (2006) yn de gemeente Súdwest-Fryslân. It doarp leit oan de Aldegeaster Brekken. Oant 2011 lei Aldegea yn de eardere gemeente Wymbritseradiel.
Aldegea, Idzegea en Sânfurd foarmje mei-inoar wer in soarte fan buorskip. Alle trije doarpen lizze oan it wetter, oan respektivelik de Aldegeaster Brekken de Idzegeaster Poel en it Ringwiel. Foar de foarsjennings binne de oare beide doarpen op Aldegea oanwiisd.

Gebouwen

Tsjerke 

Midden yn it doarp stiet de krekt restaurearre Ankertsjerke út 1755 dy't op de monumintelist stiet. Yn de toer hinget in klok út 1623. Yn 1961/1962 hat der aksje yn it doarp west foar de tsjerke, dy't ƒ 40.000 opbrocht.

Doris Mooltsje 
Oan de noardkant fan de Aldegeaster Brekken stiet de poldermûne it Dorusmooltsje fan rûn 1790. Dizze mûne is nei restauraasje yn 1998 wer yn eare hersteld. It is de grutste spinnekopmole fan Nederlân.

Mienskip 
 Nijsljochter - doarpskrante
 It Joo - multifunksjoneel sintrum
 De Joopykjes - Pjutteboartersplak 
 Klaver Trije is de basisskoalle, se krije in nij gebou
 Yn de Aldegeaster Brekken is in natoerswimbad
 De Fryske skriuwster Gryt Witbraad-van der Meer (*Heech 1944) wennet yn Aldegea

Ferienings 
 Stifting Doris Mooltsje - behâld fan de mûne
 Stifting Sânfurd - restauraasje tsjerkje fan Sânfurd
 Eendracht maakt Macht - muzyk
 Sin en Wille - toaniel
 Nocht en Kriich - damjen
 VLO - follybal
 ODI - tafeltennis
 Lyts Begjin - ponyriden 
 De Aldegeaster Skomskowers - roeien

Ynwenners 
1954 - 680, 1959 - 670, - 1964 - 593, 1969 - 544, 1973 - 702, 2006 - 690.

Ferskaat 
 Aldegea hat ek in skoft in stasjon hân oan it spoar fan Ljouwert nei Starum. Doarpsbelang en Rekreaasjeferiening fan it doarp wolle graach wer in stasjon ha. Dit wurdt ûndersocht op helberens.
 Der binne twa kempings by it doarp, by de jachthaven en De Bearshoeke.

Strjitten yn Aldegea 
 't Reijdlân -
 Blomfinne -
 Bouke de Vriesstrjitte - Bouke de Vries
 Breksdyk -
 De Band -
 De Hannen -
 De Joodyk -
 De Tsjerne -
 De Wearen - buorskip De Wearen súd fan Wûns.
 Feandyk -
 Hagenadyk -
 Hoytemadyk -
 Jan Piebengastrjitte - Jan Piebenga
 Lyspôle -
 Pastorijstrjitte -
 Reafinne -
 Rigedyk -
 Stasjonsleane -
 Sybebuert -
 Tsjerkewei -
 Westerskatting - Westerskatting.

Sjoch ek 
 Fryske doarpen.

 
Doarp of stêd yn Wymbritseradiel (oant 1984)
Doarp of stêd yn Wymbritseradiel
Doarp of stêd yn Súdwest-Fryslân